Hindi - No OBC quota for Professor & Associate Professor posts.|Naukri
आरक्षण पर यूजीसी की नीति: प्रोफेसर और एसोसिएट प्रोफेसर के पदों के लिए कोई ओबीसी कोटा नहीं
विश्वविद्यालय अनुदान आयोग (यूजीसी) ने प्रोफेसर और एसोसिएट प्रोफेसर के पदों के लिए ओबीसी कोटे का लाभ खत्म कर दिया गया है.
Jun 7, 2016 13:05 IST
विश्वविद्यालय अनुदान आयोग (यूजीसी) ने प्रोफेसर और एसोसिएट प्रोफेसर के पदों के लिए ओबीसी कोटे का लाभ खत्म कर दिया गया है. आयोग द्वारा निर्धारित नए नियम के अनुसार, शिक्षण पदों में 27% ओबीसी आरक्षण केवल सहायक प्रोफेसर के स्तर के लिए ही लागू होगा.
आयोग ने नई नीतियों को कार्यान्वित करते हुए सभी केंद्रीय विश्वविद्यालयों को नोटिस जारी कर दिया है. जिसके अनुसार शिक्षण पदों के लिए, अनुसूचित जाति के लिए आरक्षण 15% है और अनुसूचित जनजाति के 7.5% है. हालांकि 27% ओबीसी आरक्षण का लाभ केवल सहायक प्रोफेसर के पद के लिए ही उपलब्ध होगा.
यूजीसी केंद्रीय शैक्षिक संस्थानों अधिनियम 2006 (2012 में संशोधित) के प्रावधानों के अनुसार एडमिशन नीतियों का पालन कर सकता है. ग्रुप 'ए' और ग्रुप 'बी' के गैर-शिक्षण पदों में कर्मचारियों की नियुक्ति के लिए, अनुसूचित जाति के लिए आरक्षण 15% है और अनुसूचित जनजाति के लिए आरक्षण 7.5% है. ओबीसी के लिए सीधी भर्ती में आरक्षण 27% है.